Районна избирателна комисия Кърджали

РЕШЕНИЕ
№ 56-НС
Кърджали, 24.03.2026
ОТНОСНО: Назначаване на съставите на СИК за изборите за народни представители на 19 април 2026 г. в Девети избирателен район – Кърджалийски, община Ардино.
В законоустановения срок по чл. 91, ал. 7 от Изборния кодекс, кметът на община Ардино е депозирал в РИК - Кърджали писмо с Изх. № 24-167-1/19.03.2026 г., с приложена документация по чл. 91, ал. 4 и 6 от ИК в хипотезата за непостигнато съгласие между участвалите партии и коалиции в консултациите за определяне съставите на СИК на територията на община Ардино.
   Преписката е заведена под  №66-НС/20.03.2026 г. във входящия регистър на РИК - Кърджали и съдържа:
1. Писмено предложение за съставите на СИК от кмета на община Ардино, което съдържа имената, ЕГН, длъжност в комисията, образование ,  партията /коалицията, която ги предлага и телефон за връзка на част от членовете;
2. 1 бр. протокол от проведените консултации на 13.03.2026 г.;
3. Копия от пълномощните на лицата, участвали в консултациите, като пълномощници на представляващите партиите и коалициите‘ и от удостоверенията  за актуално правно състояние на партиите или копие от Решението за образуване на коалицията за участие в изборите за 51-то Народно събрание;
4. Покана за консултации при община Ардино;
5. Писмени предложения на партиите и коалициите;
6. Доказателства за публичното оповестяване на деня, часа и мястото на консултациите – скрийншот от публикуваната обява;
 От приложения протокол за проведените консултации става ясно, че на  13.03.2026 г., не е постигнато съгласие между участвалите партии и коалиции в консултациите относно съставите на секционните избирателни комисии за произвеждане на избори за народни представители за Народно събрание, насрочени за 19 април 2026 г. Съгласно протокола на консултациите са участвали представители на КП „ГЕРБ-СДС“, КП „ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“, ПП „ВЪЗРАЖДАНЕ“ , ПП „ДВИЖЕНИЕ ЗА ПРАВА И СВОБОДИ – НОВО НАЧАЛО“, КП „БСП – ОБЕДИНЕНА ЛЕВИЦА “, ПП „ИМА ТАКЪВ НАРОД“. КП „АЛИАНС ЗА ПРАВА И СВОБОДИ“, ПП „МОРАЛ ЕДИНСТВО ЧЕСТ“, ПП „ВЕЛИЧИЕ“.
От изложеното в протокола става ясно, че представителят на ПП „Величие“ не е предоставил предложение с поименен списък с членове на СИК и не е подписал протокола, въпреки че е изразил съгласие с претенциите на останалите участници в консултациите. Представителят на ПП „Възраждане“ е заявил, че няма да подпише протокола и е напуснал консултациите, но впоследствие е предоставил предложение с поименен списък за членове на СИК.
 
[bookmark: _GoBack]  След извършена проверка на наличната документация РИК Кърджали счита, че в настоящия случай следва да намери приложение разпоредбата на чл. 91, ал. 12 от Изборния кодекс, тоест районната избирателна комисия следва да назначи СИК по направените предложения на партиите и коалициите при непостигнато съгласие на консултациите при кмета на общината.
Със Заповед № 230 от 24.02.2026г. издадена на основание чл.8, ал.2 от ИК, Кметът на община Ардино е образувал 49/четиридесет и девет/  избирателни секции за произвеждане на изборите за народни представители на 19.04.2026г., а така също  е  утвърдил номерацията , обхвата и адресите им . Заповедта е обявена публично, същата не е оспорена в законоустановения срок и е влязла в законна сила.
 
С влязло в сила Решение № 10-НС от 06.03.2026 г.  на РИК - Кърджали, районна избирателна комисия е определила броя на членовете на СИК в Девети изборен район – Кърджалийски на територията на община Ардино за произвеждане на избори за народни представители на 19.04.2026г., както и разпределението по партии и коалиции на секционните ръководства.
Съгласно указания на ЦИК, дадени с писмо с изх. № ЦИК-НС-10-280/3/12.03.2026 г. и наш вх. № 22-НС/12.03.2026 г., на партиите и коалициите е дадена възможност до 24.03.2026 г. да направят промени в персоналния състав на членовете на СИК, съобразени с постигнатите договорености за разпределение на местата в СИК при консултациите пред кмета на общината.
В изпълнение на горното са постъпили следните предложения:
· С вх. № 89-НС/24.03.2026 г. от КП АПС;
      -     С вх. № 94-НС/24.03.2026 г. от ПП ВЕЛИЧИЕ;
· С вх. № 102-НС/24.03.2026 г. от ПП МЕЧ;
· С вх. № 108-НС/24.03.2026 г. от ПП МЕЧ;
· С вх. № 114-НС/24.03.2026 г. от ПП ВЕЛИЧИЕ.
  
 С оглед на изложеното и на основание чл. 72, ал. 1, т. 4, чл. 89, ал.1 и чл. 91, ал.12 от Изборния кодекс, № 4532-НС  от 04.03.2026 г. на ЦИК и Предложение с изх. №24-167-1 /19.03.2026 г., на кмета на община Ардино и наш вх. №66-НС/20.03.2026 г., РИК – Кърджали,
                                                                      РЕШИ:
            НАЗНАЧАВА съставите на СИК за изборите за народни представители, насрочени за 19 април 2026 г., в Девети избирателен район Кърджалийски на територията на община Ардино, съгласно поименния списък – Приложение № 1, неразделна част от настоящето решение.
ИЗДАВА УДОСТОВЕРЕНИЯ на назначените членове на СИК в община Ардино
Настоящото решение подлежи на обжалване по чл. 73, ал. 1 от Изборния кодекс пред ЦИК в тридневен срок.
Председател: Петър Иванов Захариев
Секретар: Беркант Метин Барзат
· СИК-Ардино без ЕГН.xls

